I. El Departament de Justícia sol·licita d'aquesta Comissió que dictamini sobre el Projecte de decret legislatiu pel qual s'adeqüen a la Llei 30/1992 de 26 de novembre els textos legislatius següents:
a) La Llei 13/1982 de 17 de desembre de col·legis professionals i b) La Llei 18/1990 de creació del Centre d'Estudis Jurídics i Formació Especialitzada.
El nostre ordenament (art. 3.1.a del Decret legislatiu 1/1991 de 25 de març que regula aquest alt òrgan consultiu del Govern de la Generalitat) exigeix preceptivament aquest dictamen per vetllar perquè l'exercici de la delegació " se mantenga en los límites de la autorización " (SSTS de 21 de gener i 20 de maig de 1987 entre d'altres).
Cal recordar que el valor de llei del Decret legislatiu ho és en la mesura que s'ajusta a la delegació o autorització del Parlament (Dictamen 24/1990 d'11 de juliol) i que els dos possibles motius d'impugnació jurisdiccional són la infracció dels termes de la delegació o la manca d'intervenció preceptiva de l'alt òrgan consultiu del Govern.
Atès que com es dirà després s'ha fixat un termini d'exercici de la delegació conferida el Projecte de decret s'ha d'aprovar abans del seu venciment.
És per aquesta raó que el Ple de la Comissió al qual correspon l'aprovació dels dictàmens dels projectes de decrets legislatius (art. 11.1.a del Decret legislatiu 1/1991) ha d'emetre aquest Dictamen amb urgència –encara que en la sol·licitud no s'hagi demanat expressament– sense fer ús de la facultat de fer-ho en el termini de dos mesos previst com normal a l'article 12 del Decret legislatiu 1/1991.
La urgència ha portat a sol·licitar aquest dictamen sense incloure la documentació relativa al tràmit d'audiència de les entitats afectades pel Projecte de decret legislatiu pel fet –es diu– que l'esmentat tràmit encara resta obert.
Aquesta irregularitat obliga a recordar que "sobre les qüestions de què hagi emès dictamen la Comissió Jurídica Assessora no pot emetre informe cap altre òrgan assessor de la Generalitat" (art. 5.4 del Decret legislatiu 1/1991) i que en conseqüència aquest dictamen s'emet subordinat a la condició que si el resultat de l'audiència comportava la modificació de la proposta aquesta modificació haurà de ser remesa de nou a consulta d'aquesta Comissió Jurídica Assessora.
Sobre els termes de l'autorització atorgada al Govern aquesta Comissió manifestà el següent:
la potestat legislativa del Parlament de Catalunya s'exerceix mitjançant l'elaboració de lleis però aquesta potestat es pot delegar al Govern en els termes idèntics a aquells que en el supòsit de delegació de les Corts Generals estableixin els articles 82 83 i 84 de la Constitució (art. 33.1 de l'Estatut d'autonomia de Catalunya).
A l'annex de la Llei 2/1994 figuren com a textos legals susceptibles d'adaptació a la Llei 30/1992 la Llei 13/1982 de 17 de desembre de col·legis professionals i la Llei 18/1990 de creació del Centre d'Estudis Jurídics i Formació Especialitzada.
Sobre l'aplicabilitat de la Llei 30/1992 als col·legis professionals la seva disposició transitòria primera prescriu el següent: " Las Corporaciones de Derecho público representativas de intereses económicos y profesionales ajustarán su actuación a su legislación específica.
Tal com ha declarat el Tribunal Constitucional aquestes corporacions participen de la naturalesa de les administracions públiques (STC 76/1983 de 5 d'agost) és procedent l'aplicació de la Llei 30/1992 quan els col·legis exerceixin funcions públiques és a dir quan actuïn sotmesos al Dret administratiu.
El Centre d'Estudis Jurídics i Formació Especialitzada és un organisme autònom de caràcter administratiu (art. 1.1 de la Llei 18/1990) i la seva activitat està subjecta també a la Llei 30/1992 quan exerceixi potestats administratives (art. 2.2 de la Llei 30/1992).
Com ha recordat aquesta Comissió Jurídica Assessora (Dictamen 105/94) tant la Llei estatal 30/1992 com amb anterioritat la Llei catalana 13/1989 es fonamenten en un principi general de favor libertatis que implica una preferència legislativa pels efectes estimatoris del silenci i la consideració de no normal o ordinària a la solució negativa.
" Si venciese el plazo de resolución y el órgano competente no la hubiese dictado expresamente " es produeixen els efectes jurídics de l'acte presumpte i es poden entendre estimades les sol·licituds formulades pels interessats en els supòsits relacionats en l'article 43.2 i desestimades en els del paràgraf 3 del mateix article advertint però que entre els supòsits del paràgraf 2 figura sota la lletra c el següent: " En todos los casos las solicitudes en cuya normativa de aplicación no se establezca que quedarán desestimadas si no recae resolución expresa ".
La nova regulació es complementa amb la inclusió entre els actes administratius nuls de ple dret dels actes presumptes contraris a l'ordenament jurídic pels quals s'adquireixen facultats o drets quan manquen els requisits legals per a la seva adquisició (art. 62.1.f)).
Aquests principis i criteris que conté la Llei 30/1992 són els que han de regir l'exercici de la delegació legislativa com expressament ho diu l'article 1.2 de la Llei 2/1994.
El recurs ordinari apareix regulat a la secció 2a (art. 114 a 117) del capítol II del títol VIII de la Llei 30/1992; el recurs de revisió i la reclamació prèvia a l'exercici d'accions civils i laborals matèries a les quals també fa referència el Projecte de decret legislatiu estan regulades respectivament en els articles 118 i 119 i 120 a 126 de l'esmentada Llei 30/1992 que constitueix per tant el marc normatiu en què la proposta objecte d'aquest dictamen s'insereix i són els principis i criteris que han de regir en aquest cas l'exercici de la delegació legislativa com expressament diu l'article 1.2 de la Llei 2/1994.
La documentació aportada pel Departament de Justícia demostra el compliment del que disposen sobre procediment de tramitació de les disposicions de caràcter general els articles 63 64 i 65 de la Llei 13/1989 de 14 de desembre tot i que cal recordar que com ja s'ha dit al fonament I es desconeix encara l'abast i el resultat del tràmit d'audiència al qual s'ha sotmès el Projecte de decret legislatiu.
V. El contingut del Projecte de decret legislatiu consisteix en el següent:
a) La modificació de l'article 19 de la Llei 13/1982 per a: substituir el recurs d'alçada o de reposició pel recurs ordinari; establir que el recurs extraordinari de revisió –no previst en la normativa que es modifica– es pot interposar d'acord amb els supòsits regulats en la Llei 30/1992.
b) L'afegit d'un capítol –el VIII– a la Llei 13/1982 integrat per un sol article –el 20– que remet el règim jurídic dels actes presumptes dels col·legis professionals al que estableix la Llei 30/1992.
c) La modificació de l'article 12 Règim Jurídic de la Llei 18/1990 per a regular la matèria (actes presumptes recursos reclamació prèvia a l'exercici de les accions civils i laborals –que els resoldran es diu el conseller i el secretari general del Departament de Justícia respectivament– amb reiterades remissions a la Llei 30/1992.
Substancialment no hi ha observacions a formular; formalment la nova redacció de l'article 12.3 de la Llei 18/1990 que parla de la "reclamació prèvia en via administrativa" podria fusionar-se amb el següent paràgraf 3 que regula la mateixa matèria.
La disposició derogatòria inserida a continuació dels articles 1 i 2 i que no figura en altres Projectes de decrets legislatius es podria suprimir ja que és una fórmula d'estil jurídicament supèrflua perquè l'efecte derogatori de les disposicions que contradiguin o s'oposin es produeix en virtut de la dada objectiva de la incompatibilitat del contingut amb independència que així es recordi expressament.
Es pot elevar al Govern per a la seva aprovació el Projecte de decret legislatiu pel qual s'adeqüen a la Llei 30/1992 la Llei 13/1982 de 17 de desembre de col·legis professionals i la Llei 18/1990 de 15 de novembre de creació del Centre d'Estudis Jurídics i Formació Especialitzada sense perjudici de que si com a resultat del tràmit d'audiència s'introduïssin modificacions respecte a la proposta dictaminada aquesta modificació sigui remesa de nou a consulta d'aquesta Comissió Jurídica Assessora.